
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 55
din 26 martie 2015
privind aprobarea efectuării activităţii de control financiar preventiv în cadrul

 S.C. Apă Termic Transport S.A. Sighişoara de către persoanele desemnate de directorul societăţii

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5695/09.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

Având în vedere solicitarea S.C. Apă Termic Transport S.A. Sighişoara nr. 553/09.03.2015, înregistrată la Municipiul Sighişoara cu nr. 5692/09.03.2015 cu privire la acordul Consiliului Local Sighişoara pentru efectuarea activităţii de control financiar preventiv în cadrul S.C. Apă Termic Transport S.A. Sighişoara de către persoanele desemnate de directorul societăţii;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Ţinând cont de prevederile art. 9 alin. (6) din Ordonanţa Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare; 

Având în vedere prevederile Legii nr. 82/1991, legea contabilităţii, republicată, cu modificările şi completările ulterioare, precum şi prevederile O.M.F.P. nr. 923/2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu;

Văzând Decizia nr. 12/26.02.2015 a directorului S.C. Apă Termic Transport S.A. Sighişoara;
Văzând Raportul de specialitate al S.C. Apă Termic Transport S.A. Sighişoara cu nr. 554/09.03.2015, înregistrat la Municipiul Sighişoara cu nr. 5697/09.03.2015, cu privire la acordul Consiliului Local Sighişoara pentru efectuarea activităţii de control financiar preventiv în cadrul S.C. Apă Termic Transport S.A. Sighişoara de către persoanele desemnate de directorul societăţii, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 9, art. 45 alin. 1 şi a art. 115 alin. 1 lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1.
Se aprobă efectuarea activităţii de control financiar preventiv în cadrul S.C. Apă Termic Transport S.A. Sighişoara de către persoanele desemnate de directorul societăţii prin Decizia nr.  12/26.02.2015.
Art. 2. Cu ducerea la îndeplinire a prevederilor prezentei hotărâri se încredinţează directorul S.C. Apă Termic Transport S.A. Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  2 ex. S.C. Apă Termic Transport S.A.;

  9 ex. 

A.B./G.V.

